Bu Sjandži

Bu Sjandži (, ; dzimis  Cjindao) ir Ķīnas starptautiskais lielmeistars šahā (2000).

 Biogrāfija 
Šahu iemācījies spēlēt sešu gadu vecumā. 1998. gadā Spānijā kļuvis par Pasaules junioru šaha čempionu U14 vecuma grupā.World Youth Championships 1998 2000. gadā Ņujorkā pārliecinoši uzvarējis mačā Azerbaidžānas lielmeistaru Teimuru Radžabovu ar 6½:1½.Future World Champions New York 2000 2002. gadā dalījis 1. vietu Ķīnas šaha čempionātā. 2003. gadā dalījis 2. vietu Veikanzē (Nīderlande) turnīrā Corus Invitation Tens un dalījis 1. vietu Pasaules šaha čempiona nosaukuma izcīņas cikla zonas turnīrā. 2004. gadā uzvarējis Ķīnas šaha čempionātā. 2005. gadā dalījis 2. vietu starptautiskajā šaha turnīrā Dubaijā. 2006. gadā Lagosā uzvarējis Pasaules studentu šaha čempionātā. 2007. gadā Bilbao uzvarējis Pasaules šaha čempionāta "aklajā" spēlē, kad pretinieki sacenšas, neskatoties uz galdiņu.Bu Xiangzhi wins Blindfold Chess World Cup in Bilbao 2007 2008. gadā pēc papildu pārspēles palicis otrais aiz Hikaru Nakamuras Gibraltāras šaha festivālā Gibtelecom Masters un uzvarējis starptautiskajā šaha turnīrā Antverpenē. 2012. gadā Gimarainšā atkārtoti uzvarējis Pasaules studentu šaha čempionātā. 2014. gadā dalījis 1. vietu lielmeistaru šaha turnīrā Hainaņā5th Hainan Danzhou Super Grandmaster Chess Tournament un uzvarējis Kopenhāgenas starptautiskajā šaha turnīrā Politiken Cup.Bu Xiangzhi convincing in Politiken Cup

Sekmīgi pārstāvējis Ķīnas komandu lielākajos komandu šaha turnīros:
 Pasaules šaha olimpiādēs piedalījies 7 reizes (2002-2012, 2018). Komandu vērtējumā izcīnījis zelta (2018) un sudraba (2006) medaļas. Individuālajā vērtējumā izcīnījis sudraba (2018) medaļu;OlimpBase :: Men's Chess Olympiads :: Bu Xiangzhi
 Pasaules komandu šaha čempionātos piedalījies 4 reizes (2005, 2013-2015, 2019). Komandu vērtējumā izcīnījis zelta (2015), 2 sudraba (2005, 2011) un bronzas (2019) medaļas. Individuālajā vērtējumā izcīnījis 2 sudraba (2005, 2013) medaļas;OlimpBase :: World Men's Team Chess Championship :: Bu Xiangzhi
 Āzijas valstu komandu šaha čempionātos piedalījies 2 reizes (2008, 2016). Komandu vērtējumā izcīnījis zelta (2008) un sudraba (2016) medaļas. Individuālajā vērtējumā izcīnījis zelta (2016) un bronzas (2008) medaļas;OlimpBase :: Men's Asian Team Chess Championship ::  Bu Xiangzhi
 Āzijas spēļu komandu šaha čempionātos piedalījies 2 reizes (2006-2010). Komandu vērtējumā izcīnījis zelta (2010) un sudraba (2006) medaļas;
 Āzijas spēļēs telpās komandu šaha čempionātos piedalījies 2 reizes (2007-2009) un abas reizes komandu vērtējumā izcīnījis zelta medaļas.OlimpBase :: Asian Indoor Games (chess) :: Bu Xiangzhi

Par panākumiem turnīros FIDE 1999. gadā Bu Sjandži piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu. Nosaukuma saņemšanas brīdī bijis jaunākais lielmeistars šaha vēsturē. Šajā statusā noturējies līdz 2003. gadam, kad viņa sasniegumu pārspējis Sergejs Karjakins.

 Atsauces 

 Ārējās saites 

Kategorija:1985. gadā dzimušie
Kategorija:Šaņdunā dzimušie
Kategorija:Ķīnas šahisti